laion/Wikipedia-Exotic huggingface dataset:
ולינור

ולינור (Valinor) היא ממלכה קדושה בעולמו של הסופר ג'ון רונלד רעואל טולקין, אשר בה חיים הולאר (Valar) והמיאר (Maiar), הם האלים בלשון האדם. פשר שמה הוא "ארץ הולאר" ובמאפייניה דומה לתפיסות שונות בדבר גן עדן. בטרם קיבל העולם את צורתו העגולה, שכנה ולינור במערב, כאשר הארץ התיכונה מזרחית לה; עוד יותר מערבית לוולינור נמצא הים החיצון, ואחריו גבולות העולם - לשם רק הולאר והמיאר, היצירים הנשגבים ביותר, יכלו להשקיף. ולינור היא אחד המחוזות הקדושים ביותר הנמצאים ביבשת אמן (Aman). מלבדה, נמצאים באמן גם לוריין - ארץ האלים, מנדוס - אולמות ההמתנה (שהם בעצם עולם המתים) וכן מספר מקומות בעלי חשיבות פחותה. ולינור הייתה כמעט הצפונית ביותר בארץ אמן המאורכת. עירה הראשית הייתה ולימר (Valimar), עיר הולאר, המכונה עיר הפעמונים, שכל רחובותיה היו מזהב. מול שערי ולימר הייתה גם מהנקסר (Mahanaxar), טבעת הגורל, שבה נהגו 14 הולאר לקיים את מועצותיהם. שם גם קבעו, כאשר גילו כי העלפים התעוררו והם חיים בארץ התיכונה, להביאם אל ארצם למען יהיו מוגנים מפני אפילת הארץ התיכונה, ומפני רשעותו של מלקור (Melkor), אל הרוע, אשר נחשב לאדיר כאחד הולאר, אם לא למעלה מכך. ואכן, לאחר זמן מה, באו מרבית העלפים מן הארץ התיכונה, בשלוש עדות עיקריות: וניר, נולדור וטלרי. הוניר, זהובי השיער, הגיעו כולם לאמן. הנולדור, שחורי השיער, באו אחריהם, ורק מעטי מעטים נותרו בארץ התיכונה, ליד האגם קויוינן (Cuivinen), לידו התעוררו. הטלרי, כסופי השיער, הם שהגיעו אחרונים, אולם רבים מהם עוד נותרו בארץ התיכונה. באותן שנים, כאשר חיו עלפי אמן, המכונים קלקונדי (Calaquendi), עלפי האור, נעשתה ולינור יפה בהרבה ממה שהייתה, וחופיה נעשו לבנים ומבהיקים ומוארים באבני חן, שאותן מצאו הנולדור בעת חציבתם בהרים. הטלרי בנו נמל מפואר, אלקולונדה (Alqwalonde) נמל הברבורים, הגדוש בפנסים. לאזורים ההם קראו העלפים והולאר בשם אלדמר (Eldamar), בית העלפים. חוץ מנמל הטלרי נוסדה שם טיריון, העיר אשר על גבעת טונה ובה חיו הנודלור. מסופר כי הייתה זו היפה בערים אשר בנו העלפים אי-פעם. שני עצי האור הקדושים צמחו בלב ולינור, אך די קרוב ללורין, על תל ירוק בשם אזלוהר (Ezelohar). יבנה (Yavanna), אלת כל הצומח, היא אשר בראה את שני העצים במחשבתה בעזרת שירתה; אך מסופר כי גם ניינה (Nienna), אלת הצער והחמלה, עזרה בכך שהרוותה את תל אזלוהר בדמעותיה. שני עצי האור נבראו עוד בטרם התעוררו העלפים משנתם. בנוסף, שני העצים ההם היו המאור השני שהיה בעולם, אחרי ששני פנסי הולאר נהרסו כליל, ובטרם נבראו השמש והירח. שני העצים היו המאור היחיד באותם ימים, אשר היה בעל עוצמה אף אדירה משל שמש וירח; אך הוא האיר רק בארץ אמן, וולינור הייתה גדושה בו, עת שבארץ התיכונה המאור היחיד היה אור הכוכבים. ולינור הפכה לסמל בספרים של טולקין, כמקום נשכח, אך קדוש, שבו שורר האלמוות, ובו החי והצומח לעולם לא יכמשו - כי אדמתו, וכל השוכן בו, מבורכים. שם קיימים כל אותם יצורים נפלאים שלא קיימים עוד בארץ התיכונה, אפילו חיות שכביכול נכחדו מן העולם, ובני האדם לא יזכו לראותן עוד. לשם שאפו בני נומנור (שהיו בני-אדם בני-תמותה) להגיע, ואף חפצו למשול במקום ההוא, וכך להשיג חיי נצח. הם נכשלו ונענשו קשות על תאוותם לדבר שאינו בהישג ידם. לאחר העידן הראשון, החלו לשוב העלפים לוולינור כאשר הם חצו את הים מערבה, בדרכים החסומות בפני בני תמותה. טרילוגיית שר הטבעות מסתיימת בכך שהגבירה גלדריאל, האדון אלרונד והשר קירדן, יחד עם המיא אולורין הידוע יותר בתור גנדלף הקוסם וההוביטים פרודו ובילבו בגינס, יוצאים באוניה האחרונה של מיתלונד (Mitlond), הנמלים האפורים אל ולינור הברוכה.
החלטה 1435 של מועצת הביטחון של האו"ם

החלטה 1435 של מועצת הביטחון של האו"ם היא החלטה של מועצת הביטחון של האו"ם שהתקבלה ב-24 בספטמבר 2002, אשר עסקה בכיבוש רמאללה והסגר על המוקטעה במהלך מבצע חומת מגן. ההחלטה התקבלה במועצת הביטחון לאחר שנזכרה בהחלטות 242 (1967), 338 (1973), 1397 (2002), 1402 (2002) ו-1403 (2002), דרשה המועצה הפסקת הצעדים הישראליים ברמאללה, כולל הרס תשתיות פלסטיניות. מועצת הביטחון חזרה על דאגתה מאירועים שהתרחשו באזור מאז ספטמבר 2000 ומהידרדרותם, בעיקר מפיגועים נגד אזרחים בישראל ובבית ספר פלסטיני בחברון. היא דרשה את סיום הכיבוש של מפקדתו של נשיא הרשות הפלסטינית יאסר ערפאת. יתרה מזאת, הייתה דאגה מהכיבוש מחדש של ערים פלסטיניות והגבלות על חופש התנועה של אנשים וסחורות והצורך של כולם לכבד את אמנת ז'נבה הרביעית משנת 1949. ההחלטה חזרה על הצורך בהפסקה מוחלטת של כל מעשי האלימות, ודרשה מישראל להפסיק את הצעדים ברמאללה ובסביבתה ולהסיג את כוחות הכיבוש מערים פלסטיניות למוצביהם לפני ספטמבר 2000. הרשות הפלסטינית נקראה להבטיח כי האחראים לפעולות הטרור יובאו לדין. ההחלטה גם הביעה תמיכה במאמצים דיפלומטיים נוספים של הקוורטט לענייני המזרח התיכון ואחרים באזור והכירה ביוזמה שאומצה בפסגת הליגה הערבית בביירות, שקבעה כי ניתן להשיג שלום בין ישראל לפלסטינים באמצעות נטישת הזכות לשיבה של פליטים פלסטינים בתמורה להקמת מדינה פלסטינית בגבולות 1967 וחלוקת ירושלים. ההחלטה התקבלה בתמיכת 14 קולות, ובהימנעותו של נציג ארצות הברית. הנציגים האמריקנים ג'ון נגרופונטה וג'יימס קנינגהם הצהירו כי המדינה לא תתמוך ב"החלטה חד-צדדית" שלא גינתה במפורש את הטרוריסטים או את אלה שהעניקו להם מקלט. "Security Council demands immediate halt to Israeli measures in Ramallah, 'expeditious' Israeli withdrawal to pre-September 2000 positions". United Nations. 24 בספטמבר 2002. {{cite news}}: (עזרה) "Security Council demands end to Israeli measures in and around Ramallah". United Nations News Centre. 24 בספטמבר 2002. {{cite news}}: (עזרה) Lowe, Vaughan; Roberts, Adam; Welsh, Jennifer (2008). The United Nations Security Council and war: the evolution of thought and practice since 1945. Oxford: Oxford University Press. p. 320. ISBN 978-0-19-953343-5. Preston, Julia; Bennet, James (24 בספטמבר 2002). "U.N. Security Council Calls for End to Siege of Arafat". The New York Times. {{cite news}}: (עזרה)
ניטים לחולצה

ניטים לחולצה הם מחברים מעוצבים שנועדו למלא תפקיד זהה לזה של כפתורים. הם משמשים בחולצות ייעודיות בעלות חורים המותאמים להם. ניטים לחולצה עשויים מסגסוגות, ממתכות יקרות ומאבני חן, חומרים שאינם שכיחים בכפתורים רגילים, וקיימים גם ניטים המשובצים באבני חן. ניטים משמשים לרוב בקודי לבוש מערביים כגון עניבה לבנה, טוקסידו, לבוש בוקר, וחליפת טרקלין. השימוש בהם בעולם המערבי התחיל באמצע המאה ה-19 מאחר שחלק מהחזיתות של החולצות היו נוקשות מדי ולא ניתן היה לסגור אותן בכפתורים, וכך גם בחולצות הנלבשות באריגת מרסלה בקוד הלבוש עניבה לבנה. טוקסידו חולצה חפת כפתור רווק כפתור חפת מדיה וקבצים בנושא ניטים לחולצה בוויקישיתוף Shirt Studs: Definitive Guide (Tuxedo Jewelry & Black Tie Accessories) באתר יוטיוב. ערך זה הוא קצרמר בנושא ביגוד. אתם מוזמנים לתרום לוויקיפדיה ולהרחיב אותו. The4, How to Wear Tuxedo Shirt Studs for Your Next Formal Event, Cufflinks.com, ‏2020-11-03 (באנגלית) Shirt Studs Definition, www.apparelsearch.com
החלטה 1450 של מועצת הביטחון של האו"ם

החלטה 1450 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-13 בדצמבר 2002, לאחר הפיגועים נגד יעדים ישראליים בקניה. לאחר שאישרה מחדש את עקרונות אמנת האומות המאוחדות והחלטות 1189 (1998), 1269 (1999), 1368 (2001) ו-1373 (2001), גינתה המועצה את תקיפת מטרות ישראליות בקיקמבלה ובמומבסה, קניה ב-28 בנובמבר 2002. מועצת הביטחון אישרה מחדש את הצורך להילחם באיומים על השלום והביטחון הבינלאומיים הנגרמים מפעולות טרור ובחובה של מדינות לדבוק באמנה הבינלאומית לדיכוי הפצצות טרור ובאמנה לדיכוי פעולות בלתי חוקיות נגד בטיחות התעופה האזרחית. המועצה קיבלה את נטילת האחריות מצד אל-קאעידה לפיגוע בקניה, אישר את התחייבויותיהן של מדינות על פי החלטה 1390 (2002), והביע הזדהות ותנחומים למשפחות הקורבנות, לאומות ולממשלות קניה וישראל. ההחלטה קראה לכל המדינות להביא את העבריינים לדין בהתאם להתחייבויותיהן על פי החלטה 1373. לבסוף, סיכמה המועצה בהבעת נחישותה להילחם בכל צורות הטרור. ההחלטה התקבלה בתמיכת 14 חברי המועצה, בעוד שסוריה התנגדה לה. הנציגים הסורים הסבירו את עמדתם, ואמרו כי מדינתם גינתה את הפיגועים אך מתנגדת לשימוש חוזר בישראל בטקסט ובשפה החורגים מהמטרה העיקרית של ההחלטה. יתר על כן, סוריה הצהירה כי ישראל ביצעה "זוועות טרור" בעצמה מדי יום נגד האוכלוסייה הפלסטינית. ההחלטה הייתה הפעם הראשונה שבה הוזכרו או גונו תקיפות על יעדים ישראליים בהחלטה של המועצה; מועצת הביטחון לא הזכירה את האבדות הישראליות לאחר הפיגוע בשגרירות ישראל בארגנטינה ב-1994. "Council votes to condemn terrorist attack in Kenya". United Nations. 13 בדצמבר 2002. אורכב מ-המקור ב-22 במאי 2013. נבדק ב-29 ביוני 2017. {{cite news}}: (עזרה) Nesi, Giuseppe (2006). International cooperation in counter-terrorism: the United Nations and regional organizations in the fight against terrorism. Ashgate Publishing, Ltd. p. 96. ISBN 978-0-7546-4755-3. Gray, Christine D. (2004). International law and the use of force. Oxford University Press. ISBN 978-0-19-927130-6. "Security Council condemns last month's terrorist attacks in Kenya". United Nations News Centre. 13 בדצמבר 2002. {{cite news}}: (עזרה) Barrow, Greg (14 בדצמבר 2002). "Syria objects to Israel 'as victim'". BBC News. {{cite news}}: (עזרה) Preston, Julia (14 בדצמבר 2002). "In a First, U.N. Notes Israeli Dead in Terror Attack in Mombasa". The New York Times. {{cite news}}: (עזרה)
החלטה 4 של מועצת הביטחון של האו"ם

החלטה 4 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-29 באפריל 1946, גינתה את המשטר הפרנקיסטי-פשיסטי[דרושה הבהרה] בספרד והקימה ועדת משנה לדון בעניינו. במהלך מלחמת העולם השנייה נלחמו מצד אחד "בעלות הברית" הדמוקרטיות והקומוניסטית נגד "מדינות הציר" הפשיסטיות. משטר פרנקו, שניצח במלחמת האזרחים בספרד בסיוע גרמניה הנאצית ואיטליה הפשיסטית, וזיהה את עצמו כפשיסטי, אך לא הצטרף למלחמה לצידם, נחשד על ידי מדינות שונות כגורם המפריע ליציבות הבינלאומית, והמועצה עסקה בו בהחלטה זו ובשתי החלטות משלימות (החלטה 7 והחלטה 10). תשומת לבה של מועצת הביטחון הופנתה למצב בספרד על ידי חבר באו"ם הפועל בהתאם לסעיף 35 לאמנה, ומועצת הביטחון התבקשה להצהיר כי מצב זה הוביל לחיכוכים ולסיכון שלום וביטחון הבינלאומיים: לכן מועצת הביטחון, תוך התחשבות בגינוי המוסרי פה אחד של משטר פרנקו במועצת הביטחון, ואת ההחלטות הנוגעות לספרד שהתקבלו בוועידת האומות המאוחדות לארגון בינלאומי בסן פרנסיסקו ובישיבה הראשונה של העצרת הכללית של האו"ם, והדעות שהביעו חברי מועצת הביטחון לגבי משטר פרנקו, המועצה מחליטה בזאת לערוך מחקרים נוספים על מנת לקבוע אם המצב בספרד מוביל לחיכוכים בינלאומיים ואכן מסכן את השלום והביטחון הבינלאומיים, ואם ימצא כן, אזי לקבוע אילו אמצעים מעשיים רשאית האומות המאוחדות לנקוט; לשם כך, מועצת הביטחון ממנה ועדת משנה של חמישה מחבריה ומנחה את ועדת משנה זו לבחון את ההצהרות שנמסרו בפני מועצת הביטחון בנוגע לספרד, לקבל הצהרות ומסמכים נוספים ולערוך בירורים ככל שיראה לה הצורך, ולדווח למועצת הביטחון לפני סוף מאי. ההחלטה התקבלה בתמיכת 10 קולות, בעוד ברית המועצות נמנעה. תמונת המסמך נוסח ההחלטה (באנגלית)
החלטה 5 של מועצת הביטחון של האו"ם

החלטה 5 של מועצת הביטחון של האומות המאוחדות היא החלטה של מועצת הביטחון של האו"ם, שהתקבלה ב-8 במאי 1946, עסקה במשבר איראן ובנוכחות כוחות סובייטים בצפון-מערב איראן. המועצה דחתה את ההחלטה על מנת לאפשר לממשלה האיראנית לדון עם ברית המועצות ולהגיש דו"ח לאו"ם לגבי כל המידע על החיילים הסובייטים בארצם. ההחלטה התקבלה ב-10 קולות, בעוד ברית המועצות נעדרה. ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
אליפות ברית המועצות בשחמט 1971

אליפות ברית המועצות בשחמט 1971 הייתה תחרות שחמט שנערכה בין 15 בספטמבר עד 18 באוקטובר 1971 בלנינגרד שבברית המועצות. 22 משחקניה הטובים ביותר של ברית המועצות העפילו לטורניר זה. ולדימיר סאבון, שלא נמנה עם גדולי השחמטאים של התקופה, הפתיע כשזכה במקום הראשון, לאחר שצבר 15 נקודות מ-21 אפשריות. סיקור אליפות ברית המועצות בשחמט 1971, באתר צ'סגיימס (באנגלית) ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
ראש המטה הכללי (פולין)

ראש המטה הכללי (בפולנית: Sztab Generalny Wojska Polskiego) הוא הדרג הפיקודי העליון בכוחות המזוינים של פולין. הוא כפוף לשר ההגנה הלאומית והוא היועץ הצבאי הישיר של ממשלת פולין. מקביל לתפקיד הרמטכ"ל בצה"ל. ב-1917 הקימו הקיסרות הגרמנית והאימפריה האוסטרו-הונגרית את ממלכת פולין, ובמקביל הקימו את הוורמאכט הפולני. הגנרל הגרמני פליקס בארת מונה למתפקיד "המפקח" שלו. ב-19 באוקטובר 1918 הוא הודח לטובת הגנרל ממוצא פולני הנריק מינקייביץ', וכעבור עשרה ימים שונתה הגדרת התפקיד ל"ראש המטה", וגנרל פולני אחר, טדאוש יורדן-רוזבדוסקי נקרא למלא אותו. ב-14 בנובמבר 1918 פיזרה את עצמה מועצת העוצרים ששלטה בממלכת פולין, והממלכה חדלה להתקיים הלכה למעשה. יוזף פילסודסקי תפס את השלטון בארץ והכריז על הקמת הרפובליקה הפולנית השנייה. כעבור יום אחד הוא הדיח את רוזבדוסקי מהפיקוד על הצבא ומינה במקומו את סטניסלב שפטיצקי. ב-1926 חוקק פילסודסקי חוק מיוחד הקובע כי בזמן מלחמה הפיקוד על הצבא עובר מידי ראש המטה לידי המפקח הכללי של הכוחות המזוינים. בספטמבר 1939 כבשו גרמניה הנאצית וברית המועצות את פולין. ראש המטה וצלאב סטחייביץ' נמלט לרומניה ונעצר בידי המשטרה הרומנית. ב-7 בנובמבר 1939, ייסדה הממשלה הפולנית הגולה מחדש את תפקיד ראש המטה ומינתה אליו את אלכסנדר קנדז'ור. ב-5 ביוני 1940 הוא הוחלף בטדאוש קלימצקי. ב-4 ביולי 1943 נהרג קלימצקי בהתרסקות מטוס ובמקומו מונה לתפקיד סטניסלב קופנסקי. עם סיום המלחמה השתלטו הסובייטים על כל פולין והקימו בה את הרפובליקה העממית הפולנית. הם מינו את ולדיסלב קורצ'יץ לתפקיד ראש המטה הכללי. במקביל, קופנסקי המשיך להחזיק בתואר ראש המטה מטעם הממשלה הפולנית הגולה שלא הכירה ברפובליקה העממית. ב-13 במאי 1970 פורק רשמית תפקיד ראש המטה הכללי הפולני בגלות והפך ל"משרד המפקח הכללי של הכוחות המזוינים הפולניים". קופנסקי המשיך לכהן בתפקיד, והתרכז בעיקר בשימור ותיעוד של מסמכים היסטוריים. בתחילת 1990 פורקה הרפובליקה העממית הפולנית ובמקומה הוקמה הרפובליקה הפולנית השלישית. מדיה וקבצים בנושא ראש המטה הכללי בוויקישיתוף אתר האינטרנט הרשמי של ראש המטה הכללי (בפולנית) ראש המטה הכללי, ברשת החברתית אקס (טוויטר)
אסף כהן (עיתונאי)

אסף כהן (נולד ב-11 ביולי 1976 בירושלים) הוא שדרן, פרשן כדורגל ועיתונאי ישראלי. אסף כהן נולד בירושלים. בילדותו עברו הוריו לאמסטרדם למשך 6 שנים. עם שובם, רכש כהן השכלה תיכונית בבית הספר התיכון על שם מיי בויאר. הוא סיים תואר ראשון במדע המדינה באוניברסיטה העברית ותואר מוסמך אוניברסיטה בשפה ובתרבות עברית באוניברסיטת אמסטרדם. את הקריירה העיתונאית שלו החל כהן במקומון הירושלמי "כל זמן" מבית מעריב, שם שימש ככתב ספורט ומאוחר יותר עורך מדור הספורט. בין השנים 2001–2010 התגורר בהולנד שם השלים תואר אקדמי ובמקביל שיחק כדורגל בליגת החובבים ההולנדית. כהן מועסק בערוץ ספורט1. הוא השתתף בפאנל הפרשנים הקבוע במהלך יורו 2016 ויורו 2020 וכן משמש חבר קבוע בפאנל ליגת העל בכדורגל של שידורי ספורט1. החל מעונת 2018/19 משתתף בפודקאסט "בשירות הוד מלכותה" אודות הפרמייר ליג בשיתוף בן פורגס ושרון דוידוביץ'. מ-2019 משמש כהן פרשנה של התכנית "פספורט", תוכנית סוף השבוע לסיכום האירועים בכדורגל העולמי של ספורט1. כהן הוא בעל טור באתר האינטרנט ספורט1, ובאתר וואלה!. ביוני 2022 נבחר לצוות הפרשנים מטעם כאן 11 למשחקי מונדיאל 2022 שנערכו בקטר. ב-2019 הוציא בצוותא עם שרון דוידוביץ' ספר בשם "אגדות דשא", העוסק בכדורגל עולמי וסוקר את 50 השחקנים הגדולים ביותר בדור האחרון - מאז חקיקתו של חוק בוסמן. הספר הפך לרב מכר ברשימות הספרים של סטימצקי. כהן נשוי למאיה לבית מוסק ולהם 2 ילדים. כהן ידוע באהדתו לקבוצות הכדורגל והכדורסל של הפועל ירושלים. אסף כהן, ברשת החברתית פייסבוק אסף כהן, ברשת החברתית אקס (טוויטר) הפודקאסט בשירות הוד מלכותה, בשירות הזרמת המוזיקה "ספוטיפיי" הכתבות של אסף כהן, באתר ספורט1 כדורגל בשביל האוהדים: הצצה לעולם עם אסף כהן, באתר sportour.co.il ראיון עם אסף כהן - שדר בערוצי צ'רלטון, באתר nightmare-league.com שער למונדיאל, פרק 4: לחשוב אחרת, באתר כאן 11 הזווית הנוספת על יורו 2020, באתר icflag.wp.sapir. רן בוקר, טל ברמן יגיש את אולפן המונדיאל מקטאר, באתר ynet, 4 ביולי 2022. דותן מלאך, ‏ספר האגדות, בעיתון מקור ראשון, 20 ביוני 2019.
החלטה 6 של מועצת הביטחון של האו"ם

החלטה 6 של מועצת הביטחון של האומות המאוחדות היא החלטה של מועצת הביטחון של האו"ם, שהתקבלה פה אחד ב-17 במאי 1946, פירטה את התאריכים שבהם מועצת הביטחון תדון בקבלתן של מדינות חדשות לאו"ם. ההחלטה תוקנה ב-24 ביולי בשל דחיית מועד הפתיחה של החלק השני של המושב הראשון של העצרת הכללית של האו"ם. התאריכים בהחלטה המקורית נדחו כמו המרווח בין התאריך שניתן לישיבת העצרת לבין ישיבתה בפועל. ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
החלטה 7 של מועצת הביטחון של האו"ם

החלטה 7 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-26 ביוני 1946, התייחסה להשפעת הדיקטטורה של פרנקו בספרד על השלום והביטחון הבין-לאומיים. הדיון נערך בהמשך להחלטה 4 של מועצת הביטחון של האו"ם. ההחלטה התקבלה בחלקה, ולכן לא נערכה הצבעה על ההחלטה בכללותו. Text of the Resolution at undocs.org ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
החלטה 8 של מועצת הביטחון של האו"ם

החלטה 8 של מועצת הביטחון של האו"ם היא החלטה של מועצת הביטחון של האו"ם שהתקבלה ב-29 באוגוסט 1946, עסקה בבקשות חברות של מדינות חדשות באו"ם. בהמשך להחלטה 6 של מועצת הביטחון, מועצת הביטחון בחנה את בקשות החברות של הרפובליקה העממית של אלבניה, הרפובליקה העממית המונגולית, אפגניסטן, הממלכה ההאשמית של עבר הירדן, אירלנד, פורטוגל, איסלנד, סיאם ושוודיה. המועצה המליצה לעצרת הכללית לקבל את אפגניסטן, איסלנד ושוודיה. את סיאם המליצה לקבל בהחלטה 13 בדצמבר שלאחר מכן. ההחלטה התקבלה בתמיכת עשרה קולות מתוך 11, ובהימנעות אוסטרליה. ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
ראש המטה הכללי (בלארוס)

ראש המטה הכללי (בבלארוסית: Начальнік Генеральнага штаба) הוא הדרג הפיקודי העליון בכוחות המזוינים של בלארוס. הוא כפוף לשר ההגנה והוא היועץ הצבאי הישיר של ממשלת בלארוס. מקביל לתפקיד הרמטכ"ל בצה"ל. התפקיד נוסד עם התפרקות ברית המועצות והקמתה של בלארוס. ראש המטה הכללי עומד בראש המטה הכללי, שהוא סגל הניהול של הצבא, ומשמש במקביל כסגנו של שר ההגנה. ראש המטה הכללי ממונה ישירות בידי נשיא בלארוס המשמש כמפקד העליון של הכוחות המזוינים. אתר האינטרנט של המטכ"ל הבלארוסי צו נשיאותי המסדיר את מעמד הרמטכ"ל
החלטה 9 של מועצת הביטחון של האו"ם

החלטה 9 של מועצת הביטחון של האו"ם, שהתקבלה ב-15 באוקטובר 1946, קבעה כי אומה שאינה חברה בבית הדין הבין-לאומי לצדק (ICJ) יכולה להגיש תביעה בפני בית הדין הבין-לאומי כל עוד אותה מדינה מתחייבת לקיים את פסיקת בית המשפט. ההחלטה התקבלה במועצה פה אחד. תוכן החלטה מס' 9. ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
החלטה 10 של מועצת הביטחון של האו"ם

החלטה 10 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-4 בנובמבר 1946, קבעה ששלטון הפרנקיסטי בספרד אינו מצדיקה עוד תצפית של המועצה, והעבירה את כל המסמכים הקשורים לרשות העצרת הכללית. ההחלטה התקבלה פה אחד. ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
החלטה 11 של מועצת הביטחון של האו"ם

החלטה 11 של מועצת הביטחון של האו"ם, שהתקבלה ב-15 בנובמבר 1946, קבעה את התנאים להצטרפות שווייץ, שלא הייתה חברה באו"ם, לבית הדין הבינלאומי לצדק, לפי סעיף 93, סעיף 2 של אמנת האומות המאוחדות. ההחלטה עברה ללא הצבעה. 11 ( 1946). Resolution of 15 November 1946 ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
יונתן פז

יונתן פז (נולד ב־30 באוקטובר 1945) הוא תסריטאי, מפיק ובמאי סרטים ישראלי. נולד וגדל בקיבוץ מזרע. לאחר הצבא ריכז את ענף הפרדס. עזב את הקיבוץ בשנת 1971 ונסע ללימודי קולנוע בניו-יורק. סיים תואר שני בבית הספר הגבוה לאומנות הקולנוע של אוניברסיטת ניו יורק. במשך לימודיו עבד כמאבטח בקונסוליה הישראלית בניו-יורק. שם הכיר ונישא לחנה, קלינאית תקשורת, ונולד להם בנם הבכור יואב. המשפחה חזרה לישראל ב-1977, ונולדו להם עוד 2 ילדים, דורון ואפרת. הפיק וביים עשרות סרטים תיעודיים, כמו גם עשרות כתבות בנושאי אומנות לטלוויזיה הישראלית. לימד קולנוע וטלוויזיה במשרד החינוך. שימש כמרצה לקולנוע עלילתי במכללת עמק הירדן, ולהפקה ולבימוי טלוויזיה בבית הספר לעיתונאות ולתקשורת "כותרת" - אוניברסיטת תל אביב. בשנת 1989 – הקים את חברת ההפקות "רכבת העמק הפקות", הפועלת עד היום. שני בניו – יואב ודורון פז הם במאי קולנוע וטלוויזיה, שכתבו וביימו יחדיו 4 סרטי קולנוע ("פובידיליה", "ג'רוזלם", "הגולם","Plane A") וביימו מספר לא מבוטל של סדרות טלוויזיה. האחים פז הם דור שלישי לשושלת של במאים. אביו של יונתן פז– חנוך פז ז"ל, היה במאי תיאטרון בקיבוץ והעלה שם הצגות רבות. הוא כונה "אבי תיאטרון ההמונים". יונתן פז העלה את דמותו בסרטו מחכים לסורקין. אחיו התאום של יונתן - ד"ר שאול פז, הוא היסטוריון. "You're SO YOUNG" – עלילתי, 22 דק' אנגלית . " NEXT TIME…YOU KNOW" – עלילתי, 20 דק'. אנגלית, "”TO ISRAEL WITH LOVE - תיעודי. 40 דק' אנגלית, ביקור של מקהלת נוצרים אוהבי ישראל. "לתת להם תיאטרון" – (תיאטרון אורנה פורת) תיעודי, 30 דק', שירות הסרטים. "הגבעטרון" – עלילתי/תיעודי, על מקהלת הגבעטרון מקיבוץ גבע. 20 דק'. "מל"ח" – משק לשעת חירום – תיעודי. 30 דק', שירות הסרטים. "I LOVE ISRAEL" – תיעודי. 35 דק'.. אנגלית-צרפתית, "THEY WERE ALL WE HAD" – תיעודי, אנגלית.50 דק'. טייסי מח"ל ח"א הישראלי. ""The Birth of Israeli Air Force. 82 דק', הקמת ח"א הישראלי ב־1948 " כנפיים נפרשו מעל קליפורניה". 53 דק'. קורס טיס ח"א הישראלי בבייקרספילד, קליפורניה. "כבוד השגריר" תיעודי. צולם בקמרון אפריקה. סרט מצחיק ומרגש על השגריר הישראלי. "לצדי רכבת העמק" תיעודי. סרט פיוטי, סוריאליסטי, החובק דמויות, מצבים, ואהבה לעמק. "העומר" תיעודי. סרט סוריאליסטי אלגורי על המסורת הקיבוצית ההולכת ונכחדת בישראל. "הרעות" – תיעודי. סרט מרגש ומצחיק על חברות של שלושה קשישים היוצאים למסע שחרור... רכבת העמק (1989) – סרט קולנוע עלילתי - תסריט, הפקה ובימוי. אסקימוסים בגליל (2007) - סרט קולנוע עלילתי - סיפור, הפקה ובימוי. מחכים לסורקין (2013) סרט קולנוע עלילתי – תסריט, הפקה ובימוי. מבחן החלב (2016) סרט קולנוע עלילתי - תסריט, הפקה ובימוי. צולם במרוקו בשנת 2000 ויצא לאקרנים לאחר כ-15 שנים. מדיה וקבצים בנושא יונתן פז בוויקישיתוף יונתן פז, במיזם "אישים" לתיעוד היצירה הישראלית יונתן פז, במסד הנתונים הקולנועיים IMDb (באנגלית) יונתן פז, באתר "אידיבי", מאגר הידע העברי לקולנוע ישראלי ועולמי יונתן פז, באתר ארכיון הסרטים הישראלי בסינמטק ירושלים חי בסרט, גלעד אמיליו שנקר מארח את יונתן פז, באתר יוטיוב שמוליק דובדבני, "מחכים לסורקין": כמו מבצע סבתא לאבא, באתר ynet, 22 באפריל 2013 רקוויאם לקיבוץ-שיחה עם יונתן פז, באתר "הבמה"
Last Dinosaurs

Last Dinosaurs היא להקת אינדי רוק אוסטרלית מבריסביין, קווינסלנד. הלהקה מורכבת מהסולן הראשי והגיטריסט שון קאסקי, הגיטריסט לאקלן קאסקי, נגן הבס מייקל סלואן והמתופף דן קויאמה. קויאמה והאחים קאסקי הם כולם ממוצא יפני, והלהקה עושה סיבובי הופעות וביקורים ביפן לעיתים קרובות.[דרוש מקור: תאריך] מיני אלבום הבכורה של הלהקה "Back from the Dead" מ-2010 ואלבום האולפן הראשון שלהם "In a Million Years" קיבלו שבחים בתקשורת האוסטרלית. כרגע הלהקה חתומה באוסטרליה בלייבל Dew Process, בבריטניה ב-Fiction Records. הלהקה מפיצה את המוזיקה שלה דרך Universal Music Group בשאר העולם. ב-28 באוגוסט 2015, הלהקה הוציאה את אלבומה השני "Wellness". ליציאת האלבום קדמו הסינגלים "Evie" ו-"Apollo". ב-5 באוקטובר 2018, הלהקה הוציאה את אלבומה השלישי: "Yumeno Garden". הלהקה קרויה על שם השיר "Last Dinosaur" של להקת הרוק היפנית The Pillows. שון קאסקי - שירה, גיטרה(2007-הווה) לאקלן קאסקי - קולות, גיטרה (2007-הווה) מייקל סלואן - בס (2007, 2013-הווה) דן קויאמה - תופים (2007-הווה) חברים לשעבר סם ג'טין-ג'ונס - בס (2007–2013) מדיה וקבצים בנושא Last Dinosaurs בוויקישיתוף אתר האינטרנט הרשמי של Last Dinosaurs Last Dinosaurs, ברשת החברתית פייסבוק Last Dinosaurs, ברשת החברתית אקס (טוויטר) Last Dinosaurs, ברשת החברתית אינסטגרם Last Dinosaurs, סרטונים בערוץ היוטיוב Last Dinosaurs, באתר אפל מיוזיק (באנגלית) Last Dinosaurs, באתר ספוטיפיי Last Dinosaurs, באתר סאונדקלאוד (באנגלית) Last Dinosaurs, באתר AllMusic (באנגלית) Last Dinosaurs, באתר MusicBrainz (באנגלית) Last Dinosaurs, באתר דיזר Last Dinosaurs, באתר Discogs (באנגלית) Last Dinosaurs, באתר Songkick (באנגלית) Beaumont, Anita (31 במרץ 2011). "Dinosaurs seize the day". The Newcastle Herald. {{cite web}}: (עזרה) Nikolic, Dina (2 באפריל 2011). "Nothing prehistoric about Dinosaurs' act". Sunshine Coast Daily. {{cite web}}: (עזרה) "Fame will not change them", Noosa News, 15 במרץ 2011 {{citation}}: (עזרה) Johann Ponniah (13 ביולי 2009). "Last Dinosaurs Review". WhoTheHell.net. נבדק ב-6 ביולי 2011. {{cite web}}: (עזרה) "Gimme Your Answers: An Interview w/ Last Dinosaurs – Alicia Atout". Amusicblogyea.com. "Last Dinosaurs at Australian Charts". Australian charts. נבדק ב-18 באפריל 2020. {{cite web}}: (עזרה) Major, Michael (26 במאי 2022). "Indie-Rock Trio Last Dinosaurs Announce New Album From Mexico with Love". Broadway World. נבדק ב-26 במאי 2022. {{cite web}}: (עזרה) Polson, James (19 במרץ 2010), "Back From The Dead review", The Sydney Morning Herald {{citation}}: (עזרה) Dengate, Cayla (11 במרץ 2010), "Spinning Around", MX (Australia) {{citation}}: (עזרה) "Last Dinosaurs on Audiotree Live". Apple Music. בדצמבר 2019. נבדק ב-18 באפריל 2020. {{cite web}}: (עזרה)
החלטה 12 של מועצת הביטחון של האו"ם

החלטה 12 של מועצת הביטחון של האו"ם היא החלטה של מועצת הביטחון של האו"ם שהתקבלה ב-10 בדצמבר 1946, והחליטה כי יוון ויוגוסלביה יוזמנו להשתתף בדיונים בעצרת הכללית לגבי "השאלה היוונית" ללא זכות הצבעה, אלבניה ובולגריה יוזמנו להצהרה בפני המועצה וכי בשלב מאוחר יותר אלבניה ובולגריה עשויה להיות מוזמנת להשתתף ללא זכות הצבעה. סעיפים 1 ו-2 התקבלו פה אחד, בעוד שסעיף 3 התקבל "ברוב קולות". לא נערכה הצבעה על ההחלטה כולה. "השאלה היוונית" הועלתה לראשונה על ידי ברית המועצות בינואר 1946 לאחר שהאשמות על התערבות בענייניה הפנימיים של יוון על ידי חיילים בריטים גרמו למתיחות עם מדינות אחרות בבלקן. החלטה 12 של מועצת הביטחון של האו"ם, באתר ויקיטקסט Text of the Resolution at undocs.org Wellens, Karen; T.M.C. Asser Instituut (1990). Resolutions and statements of the United Nations Security Council (1946–1989): a thematic guide. BRILL. p. 14. ISBN 978-0-7923-0796-9. ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.